&larr Silwerskerm deur my oë…
Silwerskermfees – aflewering drie &rarr
11 antwoorde op Silwerskerm – aflewering twee
tina10 het gesê op September 3, 2014
Ek sal maar die spook verby vat…
katrina het gesê op September 3, 2014
@tina10 Kyk maar eers na resensies daaroor – alles hang af van 'n mens se persoonlike filters – voor jy finaal besluit of jy dit gaan kyk of nie. Ons verskil heel dikwels baie in terme van ons verwagtinge oor iets. Jy gaan tien teen een ook positiewe terugvoer daaroor kry.
spokie het gesê op September 3, 2014
Ek hoor hul sê dat 'n land se filmstandaard gemeet kan word aan sy humoristiese flieks kwaliteit – en die was blykbaar nie te sleg hierdie jaar?
katrina het gesê op September 5, 2014
@spokie Die stelling bevat nogal elemente van waarheid. Dit is egter ook meestal 'n geval van die persepsie wat die filmmakers oor die kykerspubliek het en dan is daar natuurlik die teiken-faktor ook: wil jy 'n goeie film maak, of wil jy 'n lokettreffer produseer? En ja, minder humoristiese aanslae gewees, maar ek dink ook dat die fliekganger by die fees se humor dalk 'anders' is – dit was interessant om te hoor waar mense sou lag vir iets wat gebeur. Ek self hou meer van 'n subtiele humor, weereens, natuurlik, subjektief.
LitNet-blogadministrateur het gesê op September 5, 2014
@katrina, ek het nou baie lekker gelees aan jou ervarings by die Silwerskermfees! Ek plaas dit op LitNet se tuisblad en nuusbrief ook, as jy nie omgee nie …
Alles reg – solank die wat lees net besef dat dit totaal en al my persoonlike indrukke en gevoelens is. Daai ding van: "A closed mouth gathers no foot" is soms goeie raad… Bly jy het die lees geniet. 🙂
perdebytjie het gesê op September 5, 2014
Katrina,wat is neo-noir?
Ek geniet hierdie vertellings.
@perdebytjie Sjoe, moeilike vraag wat ek uit my leke-oogpunt gaan probeer beantwoord! Die woord 'noir' is, soos jy seker raai, 'n Franse woord wat 'swart' beteken. Ek dink dit kan kortliks opgesom word met 'n film wat 'n misdaadstorie sowel as 'n 'femme fatale' bevat. Die 'neo'-gedeelte is dus soort van 'n herlewing daarvan en regisseurs druk natuurlik hulle eie stempel daarop af. My eie idee daarvan (ek het maar slegs minder as 'n handvol gesien) is dat dit ongelooflik atmosferies is. Ek onthou 'n paar jaar gelede by TUT se filmskool het een van die studente daar 'n kortfilm gemaak wat hy soos die destydse film noir in swart-en-wit geskiet het en ek was erg beïndruk daarmee. Juweeldiewe het die misdaadstorie en die ewige verleidster wat hoegenaamd nie onderskat moet word nie, gehad. Plus, uitstekende beligting- (volgens my kykers-opinie) en kamera-as-verteller, musiek en die dialoog het alles nie oordonder nie. Die kyker raai, maar word ook nie onderskat nie. Weet nie of dit jou vraag beantwoord nie…
perdebytjie het gesê op September 6, 2014
vega het gesê op September 5, 2014
Nou so lekker gelees. Sou wat wou gee om so iets by te woon. Heelwat van die nuwe jong
filmmakers was saam met my kinders op skool hier in Jhb. Baie opwindend hoe lewendig die Afrikaanse filmbedryf deesdae is.
@avega Daar is beslis ongelooflike talent onder hierdie jongmense en ek is so bly dat meer van hulle nou geleenthede kry. Nou moet ons net ook daardie outjies kry wat genoop was om ander weivelde te soek toe die filmbedryf so 'n rukkie terug maar min kanse gebied het.